《喜李都宪以抚治督将出师用杜老诸将韵奉赠二首 其一》
明代·林光

贼骑纵横傍霍山，邻封唐汝尚牢关。土戎已壮官军胆，夷长远参将佐间。

鱼在釜中犹戏跃，棋当局处却安閒。春风指日传飞捷，武弁知谁不厚颜。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。